Document ID: 31990R2921

Regolament tal-kummissjoni (KEE) Nru 2921/90
tal-10 ta’ Ottubru 1990
dwar għajnuna għall-produzzjoni ta’ casein u caseinate magħmulin minn ħalib xkumat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat Regolament tal-Kunsill (KEE) Nru 804/68 tas-27 ta’ Ġunju 1968 dwar organizzazzjoni komuni tas-suq fil-ħalib u prodotti tal-ħalib [1], kif l-aħħar emendat bir-Regolament (KEE) Nru 3879/89 [2], u partikolarment l-Artikolu 11(3) and 28 tiegħu,
Billi Regolament tal-Kunsill (KEE) 987/68 [3], kif l-aħħar emendat bir-Regolament (KEE) Nru 1435/90 [4], jistabbilixxi regoli ġenerali dwar għajnuna għall-ipproċessar ta’ ħalib xkumat fil-casein u caseinate; billi disposizzjonijiet dettaljati għall-applikazzjoni ta’ dawn ir-regoli kienu adottati fir-Regolament tal-Kummissjoni (KEE) Nru 756/70 [5], kif l-aħħar emendat bir-Regolament (KEE) Nru 2832/90 [6];
Billi Regolament (KEE) Nru 756/70 jikkonsisti f’numru ta’ disposizzjonijiet fuq verifikazzjoni finali dwar l-użu ta’ casein u caseinate b’konnessjoni ma’ l-applikazzjoni ta’ l-Artikolu 2(4) tar-Regolament (EEC) Nru 987/68; billi skond l-Artikolu 6 tar-Regolament tal-Kunsill (KEE) Nru 2204/90 [7] id-disposizzjoni ta’ l-aħħar ma tkunx aktar applikabbli mill-15 ta’Ottubru 1990; billi d-disposizzjonijiet relevanti ta’ Regolament (KEE) Nru 756/70 għandhom għaldaqstant ikunu mħassra b’effett minn dik id-data;
Billi l-esperjenza turi li disposizzjonijiet fuq sorveljanza, partikolarment, fir-rigward tal-frekwenza u tip ta’ inspezzjoni li ssir fuq il-post u dwar penali għal nuqqas ta’ konformità mal-kondizzjonijiet mniżżlin għall-għoti ta’ għajnuna, għandhom ikunu speċifikati, billi in vista tal-bdil hawn fuq imsemmija li jrid isir fl-arranġamenti ta’ għajnuna ir-regoli dettaljati ta’ applikazzjoni għandhom ikunu iggrupjati mill-ġdid f’Regolament ġdid u Regolament (EEC) Nru 756/70 jiġi mħassar;
Billi l-Kumitat tat-tmexxija tal-Ħalib u l-Prodotti mill-Ħalib ma tax l-opinjoni fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
1. Għajnuna ser tingħata biss lill-produtturi ta’ casein u caseinate jekk dawn il-prodotti
- ġew prodotti minn ħalib xkumat ta’ oriġini jew minn casein u caseinate mhux maħduma jew minn estratti minn ħalib ta’oriġini Komunitarja,
- jilħqu rekwiżiti ta’ kompożizzjoni ta’ l-Anness I, II jew III,
- huma ppakjati kif stipulat fl-Artikolu 3.
2. Għajnuna ser titħallas wara li ssir applikazzjoni bil-miktub lill-awtorità kompetenti li turi:
(i) l-isem u indirizz tal-produttur,
(ii) il-kwantità ta’ casein u caseinate koperti mill-applikazzjoni u l-kwalità tiegħu,
(iii) in-numru tal-gruppi ta’ produzzjoni.
3. Għall-finijiet ta’ dan ir-Regolament grupp ta’ produzzjoni jrid jikkonsisti fi prodotti ta’ kwalità identika magħmulha fl-istess ġurnata. Madankollu, fejn il-produzzjoni totali ta’ casein u caseinate ta’ l-istabbiliment ikkonċernat matul is-sena ta’ kalendarju ta’ qabel ma jaqbiżx l-1000 tunnellata, il-grupp ta’ produzzjoni jista’ jikkonsisti fi prodotti magħmulha matul l-istess ġimgħa kalendarja.
Artikolu 2
1. L-għajnuna kull 100 kilogramma ta’ ħalib xkumat ipproċessat f’casein u caseinate kif indikat fil-paragrafu 2 ser ikun ta’ 7,94 ECU.
2. Meta tiġi kalkolata l-għajnuna li għandha tingħata ser ikun ikkunsidrat illi:
(a) kilogramma ta’ casein aċiduża kif definit fl-Anness I kien prodott minn 32,17 kilogramma ta’ ħalib xkumat;
(b) kilogramma waħda ta’:
- kaseinat kif imsemmi fl-Anness I
jew
- rennet-casein kif imsemmi fl-Anness I
jew
- casein aċiduż kif imsemmi fl-Anness II
kien prodott minn 33,97 kilogramma ta’ ħalib xkumat;
(ċ) kilogramma waħda ta’:
- rennet-casein kif imsemmi fl-Anness II
jew
- caseinate kif imsemmi fl-Anness II
kien prodott minn 35,77 kilogramma ta’ ħalib xkumat;
(d) kilogramma waħda ta’ casein kif imsemmi fl-Anness III kien prodott minn 24,97 kilogramma ta’ ħalib xkumat;
(e) kilogramma waħda ta’ caseinate kif imsemmi fl-Anness III kien prodott minn 28,57 kilogramma ta’ ħalib xkumat.
3. Għajnuna għandha tingħata bir-rata applikabbli fid-data ta’ produzzjoni ta’ casein u caseinate.
4. L-għajnuna għandha tkun imsarrfa fil-munita nazzjonali waqt li tintuża rata rappreżentattiva applikabbli fil-jum ta’ produzzjoni ta’ casein u caseinate.
Artikolu 3
Kunjetti u pakketti ta’ casein u caseinate iridu juru:
(a) id-deskrizzjoni tal-prodott u jew minimu jew massimu jew il-persentaġġ attwali tal-komponenti indikati fl-Annessi I, II u III. Id-deskrizzjoni li trid tidher għall-prodotti msemmija fl-Anness III hija s-segwenti, skond kif ikun jixraq:
"Casein/caseinates li għandhom aktar minn 5 % imma mhux aktar minn 17 %, ikkalkulat fuq it-total ta’ kontenut ta’ proteini, ta’ proteini ta’ ħalib mħawwad li ma jinkludux il-casein u caseinate’";
(b) il-kliem "Regolament (KEE) Nru 2921/90’;"
(ċ) in-numru ta’ grupp ta’ produzzjoni.
Artikolu 4
1. Produtturi ma’ jistgħux jirċievu l-għajnuna jekk jonqsu milli:
(a) Jżommu estratti kull xahar tal-kwantitajiet ta’ ħalib u prodotti tal-ħalib, inklużi l-casein u caseinate, ikkunsinjati, prodotti, użati u disponuti;
(b) joqogħdu għas-sorveljanza mill-awtorità kompetenti.
2. Estratti ta’ kull xahar msemmija fil-paragrafu 1 (a) ser ikopru ta’ l-anqas is-segwenti:
(a) entraturi ta’ ħalib u krema;
(b) xirjiet ta’ casein mhux maħdum;
(ċ) xirjiet ta’ casein u caseinate;
(d) kwantitajiet ta’ dak u dawk li bih isir il-ġobon prodotti, identifikati b’numru ta’ grupp ta’ produzzjoni, bid-data ta’ produzzjoni;
(e) kwantitajiet ta’ prodotti tal-ħalib oħra magħmula;
(f) kwantitajiet ta’ casein u caseinate mibjugħa, bid-data tal-bejgħ u isem u indirizz ta’ min qed jirċievi;
(g) telf, kampjuni u kwantitajiet ritornati u mibdula ta’ ħalib, prodotti ta’ ħalib, casein u caseinate.
L-estratti ser ikunu msaħħa partikolarment b’noti ta’ konsenja, irċevuti u r-reġistri tal-impriżi.
Artikolu 5
1. Sabiex jiġi żgurat illi d-disposizzjonijiet ta’ dan ir-Regolament ikunu obduti l-Istati Membri għandhom jagħmlu spezzjonijiet mhux imħabbra fuq il-post li għandhom ikunu deċiżi a bażi ta’ l-iskeda ta’ produzzjoni ta’ l-istabbiliment. Ta’ l-inqas għandha ssir spezzjoni waħda kull sebat ijiem ta’ produzzjoni.
Fl-inspezzjonijiet għandhom jittieħdu kampjuni għall kull grupp ta’ produzzjoni u għandhom ikopru l-kondizzjonijiet ta’ produzzjoni, kwantità u komposizzjoni ta’ casein u caseinate.
2. L-inspezzjoni msemmija fil-paragrafu 1 ser tkun supplimentata, minn żmien għal żmien jiddependi fuq il-kwantità prodotta ta’ casein u caseinate minn skrutinju u teħid ta’ kampjuni sabiex tiġi rikonċiljata l-informazzjoni mogħtija fl-applikazzjoni ta’ għajnuna u l-astratt ta’ kull xahar imsemmi fl-Artikolu 4 b’dokumenti relevanti kummerċjali u ħażniet ta’ prodotti attwalment miżmuma.
Dawn l-inspezzjonijiet l-oħra jridu jkopru ta’ l-inqas 25 % tal-kwantità attwali koperta mill-applikazzjonijiet ta’ għajnuna u kull stabbiliment għandu jkun spezzjonat ta’ l-inqas darba kull sitt xhur.
3. Jekk
(a) irregolaritajiet sinifikanti li jaffettwaw 5 % jew aktar ta’ l-operazzjonijiet ta’ għajnuna eżaminati,
(b) diskrepanzi sinifikattivi b’paragun ma’ l-operazzjonijiet ta’ qabel
tar-riċevitur, isiru magħrufa, l-Istat Membru għandu jintensifika l-operazzjonijiet ta’ spezzjoni imsemmija fil-paragrafu 2 u immedjatament jinforma lill-Kummissjoni.
4. Stati Membri għandhom jieħdu lura l-flus fi ħlasijiet li saru bi żball, kif ukoll l-interess fuqhom. Ir-rati ta’ interessi li applikati għandhom ikunu dawk iffissati skond l-Artikolu 3 jew 4 tar-Regolament tal-Kummissjoni (KEE) Nru 411/88 [8] u għandhom ikunu kkalkulati mid-data ta’ ħlas ta’ l-għajnuna.
5. Salv f’każijiet ta’ forza maġġuri, jekk minn xi spezzjoni joħroġ illi għajnuna applikata jew imħallsa hija ogħla minn dik attwalment dovuta skond id-disposizzjonijiet ta’ dan ir-Regolament:
- din għandha titnaqqas bi 15 % jekk id-differenza hija anqas minn 8 % u b’50 % jekk id-differenza hija bejn 8 % u 20 %. Jekk din tkun diġà tħallset, 15 % jew 50 % ta’ l-ammont, kif ikun xieraq, għandu jitħallas lura,
- l-ebda għajnuna m’għandha tingħata, jew l-għajnuna kollha għandha titħallas lura, jekk id-differenza hija aktar minn 20 %.
6. Jekk l-ispezzjoni turi illi d-differenza msemmija fil-paragrafu 5 ġejja minn żball fl-applikazzjoni li sar jew apposta jew b’negliġenza kbira, l-applikant m’għandux jingħata għajnuna għal sitt xhur mid-data ta’ notifika ta’ din l-esklużjoni.
Artikolu 6
Ir-Regolament (KEE) Nru 756/70 huwa hawnhekk imħassar.
Garanziji mogħtija taħt it-tieni daħla ta’ l-ewwel subparagrafu ta’ l-Artikolu 4(1)(b) ta’ dak ir-Regolament għandhom ikunu rilaxxati malli l-Istat Membru jkun daħħal l-arranġamenti ta’ kontroll speċifikati fl-Artikolu 3 tar-Regolament (KEE) Nru 2204/90 u ħareġ l-awtorizzazzjonijiet speċifikati fl-Artikolu 1 tar-Regolament tal-Kummissjoni (KEE) Nru 2742/90 [9] u għal dawk il-kwantitajiet li, fl-14 ta’ Ottubru 1990, ikunu għadhom ma’ laħqux id-destinazzjonijiet speċifikati fit-tieni u t-tielet daħliet ta’ l-ewwel paragrafu ta’ l-Artikolu 1 tar-Regolament (KEE) Nru 756/70. Fejn id-destinazzjonijiet ta’ hawn fuq ikunu ntlaħqu sa l-14 ta’ Ottubru 1990, il-partijiet ikkonċernati jistgħu jitolbu r-rilaxx immedjat tal-garanziji billi jagħtu applikazzjoni akkompanjata b’dokumenti li jivverifikaw il-kondizzjonijiet imniżżla fl-Artikolu 12 jew 20 tar-Regolament tal-Kummissjoni (KEE) Nru 569/88 [10].
Artikolu 7
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun applikat għal casein u caseinate prodotti b’seħħ mill-15 ta’Ottubru 1990.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fl-10 ta’ Ottubru 1990.

Labels: 3
17
19